tomron87/hebrew-wikipedia-sentences-corpus huggingface dataset:
ב-Metacritic, שנותן דירוג "ממוצע משוקלל" מתוך 100 על בסיס דירוגים וסקירות עצמאיות נבחרות של מבקרים, האלבום קיבל ציון של 58, שבוסס על 5 ביקורות.
עורך מגזין הבילבורד , קרל וילסון, הצהיר כי "הוקים בטוחים בעצמם ודינמיקה גדולה גורמים לסירופ לרדת בצורה חלקה", ודיבר על הסינגלים "Life of the Party" ו-"Stitches", ובלדת הנשמה "I Don't Even Know Your Name" אותה ציין שהושפעה מג'סטין טימברלייק וברונו מארס.
שנהארגוןפרסתוצאהמקור2016פרסי ג'ונואלבום השנהאלבום הפופ של השנה
אזורתאריךפורמטחברת תקליטיםמהדורהארצות הברית14 באפריל 2015CD, הורדה דיגיטליתאיילנדרגילה, דלוקס20 בנובמבר 2015CD, CD+DVD, תקליט, הורדה דיגיטליתהוצאה מחודשת
"Hanky Panky" (בעברית: "תַעֲלוּלִים") הוא סינגל של הזמרת-יוצרת האמריקאית מדונה, מתוך הפסקול, I'm Breathless.
השיר יצא לאור ב-12 ביוני 1990, כסינגל השני מהאלבום על ידי חברות התקליטים האחים וורנר וסייר רקורדס.
השיר הגיע למקום העשירי במצעד הבילבורד הוט 100, והשני במצעד הסינגלים הבריטי.
השיר נכתב והופק על ידי מדונה עצמה ופטריק לאונרד.
השיר נכתב עבור הפסקול, I'm Breathless, הפסקול של הסרט "דיק טרייסי".
מבחינה לירית השיר מדבר על BDSM ובו מסופר על אישה שאוהבת להיות מוכה על ידי בן זוגה.
מבחינה מוזיקלית השיר הוא שיר ג'אז ומוזיקת סווינג שרובו מושר בסולם נמוך כדי שתוכל לשמור על קולה בפזמון.
השיר עורר מחלוקת בעיקר באירלנד לאור המילים הפרובוקטיביות של השיר שגרמו לקבוצות נשים לטעון כי המילים של השיר "מזיקות".
בתגובה מדונה טענה כי למילים לא הייתה כוונה לפגוע אלא הם נכתבו בגדר בדיחה.
אף על פי המילים השנויות במחלוקת השיר זכה דווקא לביקורות חיוביות מהמבקרים.
בנוסף הוא גם זכה להצלחה רבה בעולם כאשר הגיע לעשירייה הפותחת במדינות רבות ביניהם אוסטרליה, אירלנד, איטליה, הממלכה המאוחדת וארצות הברית, ופינלנד (מקום ראשון).
על מנת לקדם את השיר ביצעה אותו בסיבוב ההופעות שלה "Blond Ambition World Tour" ו-14 שנים מאוחר יותר שוב בסיבוב ההופעות "Re-Invention World Tour".
במהלך השנים זכה למספר גרסאות כיסוי בין היתר בסדרה "אלי מקביל".
בישראל, אהוד מנור תרגם את השיר כשיר ילדים ונתן למילים משמעות אחרת לגמרי מהשיר המקורי.
מקוםתאריםמכירותאוסטרליה (ARIA)זהב35,000ארצות הברית (RIAA)זהב500,000הממלכה המאוחדת (BPI)כסף210,000סיכוםבכל העולם1,250,000
Hannah Montana 2: Meet Miley Cyrus (בעברית: האנה מונטנה 2: לפגוש את מיילי סיירוס) הוא אלבום פסקול כפול של הזמרת האמריקאית מיילי סיירוס.
האלבום יצא לאור ב-26 ביוני 2007, על ידי חברת התקליטים וולט דיסני רקורדס.
האלבום הוא הפסקול של סדרת הטלוויזיה "האנה מונטנה" ואלבום הבכורה של סיירוס.
עם יציאתו, נכנס האלבום אל המקום הראשון במצעד הבילבורד 200.
האלבום הופק על ידי אנטונינה ארמאטו, זאנדי בארי, מייקל ברדפורד, דוריאן, קרוזייה סקוט קטלר, טובי גד, אנדי דוד, קארה דיוגרדי, מתיו ג'רארד, בריאן גרין, ג'יימי יוסטון, טים ג'יימס, מרקו מרינגלי ואן פרבן.
האלבום כולל בתוכו שירים בסגנון הפופ רוק, ושירים בסגנון הפופ.
האלבום Meet Miley Cyrus נחשב לאלבום הראשון תחת שמה האמיתי של מיילי סיירוס, והוא כולל סגנון פאנק רוק (Punk rock) וניכרת בו השפעה של "Schoolgirl-core", סגנון שמערב בין מראה ילדותי לפאנק נשי.
סיירוס ציינה שבעת כתיבת השירים הייתה בת 13–14. השיר הראשון שסיירוס כתבה לאלבום היה "(G.N.O.
(Girl's Night Out", בעקבות פרידה רומנטית, מאחר שאמא שלה עודדה אותה לתעל את הכאב דרך המוזיקה.
אחד מהמפיקים היחידים שהסכימו לעבוד איתה באותה תקופה היה מת'יו ויילדר, בגלל ההקשר לדיסני.
היא הקליטה את האלבום בבית של ויילדר, שבמקרה נהפך מאוחר יותר לבית שבו גרה בעצמה עם בן זוגה לשעבר ליאם המסוורת'.
סיירוס ציינה שהושפעה רבות מגוון סטפאני, אבריל לאבין וסצנת הפאנק של תחילת שנות ה-2000 במהלך העבודה על האלבום.
"Nobody's Perfect" יצא לאור במקור ב-20 במרץ 2007, עם ההוצאה המחודשת של הפסקול המקורי של האנה מונטנה.
מאוחר יותר שימש השיר כסינגל הראשי של Hannah Montana 2, ויצא לאור בנפרד ב-15 במאי.
השיר הגיע למקום ה-27 בבילבורד הוט 100 האמריקאי.
למרות שלא יצאו לאור סינגלים נוספים רשמיים, כמה רצועות מהפסקול נכנסו למצעדים בארצות הברית.
"Life's What You Make It" היה השיר המצליח ביותר מהאלבום, לאחר שנכנס למצעד במקום 25. "Rock Star", "Make Some Noise" ו-"Friend True" נכנסו למצעד במקומות הנמוכים והגיעו בהתאמה למקומות 81, 92 ו-99.
"See You Again" יצא לאור כסינגל הראשי ב-29 בדצמבר 2007. הוא הגיע למקום 10 בבילבורד הוט 100, והפך לשיר הראשון של סיירוס שהגיע לעשירייה הראשונה בארצות הברית.
הרמיקס של השיר, "Rock Mafia Remix" נכלל באלבום האולפן השני של סיירוס, Breakout, ויצא לאור ב-11 באוגוסט 2008 כסינגל.
"Start All Over" יצא רק באוסטרליה כסינגל השני ב-11 במרץ 2008. השיר הגיע למקום 68 בארצות הברית.
הקליפ הנלווה אליו יצא לאור ב-14 בדצמבר 2007.
סיירוס יצאה לסיבוב ההופעות Best of Both Worlds Tour בשנים 2007–2008. הוא שימש בעיקר ככלי קידום מכירות עבור האלבום Hannah Montana 2: Meet Miley Cyrus; עם זאת, "Just Like You", "Pumpin 'Up the Party", "I Got Nerve" ו-"The Best of Two Worlds" מהפסקול המקורי של האנה מונטנה נכללו במופע.
סיבוב ההופעות הוכיח את עצמו כמוצלח מבחינה מסחרית, לאחר שהכניס 54 מיליון דולר, ואילו העיבוד הקולנועי שיצא לאור בשנת 2008, האנה מונטנה ומיילי סיירוס: מופע הטוב שבשני העולמות הרוויח כ-70 מיליון דולר.
האחרון יצא לאור כסט CD/DVD בלעדי לוולמארט, שכותרתו Best of Both Worlds Concert, במרץ 2008.
מבקרי אתר האינטרנט AllMusic הביעו חשש מכך שסיירוס , אבל החמיאו לאלבום על השילוב של .
הם גם ציינו את השיר "East Northumberland High" של סיירוס כרצועה הבולטת מתוך שני הדיסקים.
אנטרטיינמנט ויקלי שיתף ביקורת דומה, והשווה את המוזיקה של סיירוס לזו של הילרי דאף ואבריל לאבין.
הם כתבו כי הדיסק הראשון , בעוד הדיסק השני בלט בליריקה הנועזת שלו.
בארצות הברית, Hannah Montana 2: Meet Miley Cyrus הופיע לראשונה במקום הראשון בבילבורד 200 עם מכירות בשבוע הראשון של 326,000 עותקים.
בכך הוא עלה על מכירות השבוע הראשון של הפסקול Hannah Montana, שפתח עם 281,000 יחידות בשנה הקודמת.
האלבום מאוחר יותר קיבל תואר פלטינה משולשת על ידי איגוד תעשיית ההקלטות האמריקאי (RIAA) בגין מכירה של שלושה מיליון עותקים.
Hannah Montana 2: Meet Miley Cyrus פתח במקום השלישי במצעד האלבומים הקנדי, וקיבל תואר פלטינה במדינה.
בחודש מרץ 2008, Hannah Montana 2: Meet Miley Cyrus הגיע למקום השישי באותו שבוע בו Best of Both Worlds Concert הגיע למקום העשירי בשבוע השני לצאתו.
האלבום גם הגיע למקום ה-18 בטופ 100 במקסיקו, שם מאוחר קיבל תואר זהב.
האלבום זכה להצלחה גם באירופה.
המיקום הגבוה ביותר ביבשת הייה בנורווגיה, שם הגיע למקום השמיני.
האלבום הגיע גם לעשרים הראשונים באוסטריה, דנמרק, פורטוגל ושווייץ.
Hands (בעברית: ידיים) הוא אלבום הבכורה של הזמרת-היוצרת הפופ הבריטית ליטל בוטס.
האלבום יצא לאור ב-5 ביוני 2009, על ידי חברות התקליטים אטלנטיק רקורדס, 679 Artists.
הסינגל הראשון מהאלבום, "New in Town", יצא לאור ב-25 במאי 2009.
"New in Town" - יצא לאור ב-25 במאי 2009, כסינגל הראשון והפותח מתוך האלבום.
עם יציאתו נכנס השיר אל המקום ה-42 במצעד אירופה הוט 100, וה-13 במצעד הסינגלים הבריטי.
"Remedy" - יצא לאור ב-17 באוגוסט 2009, כסינגל השני מתוך האלבום.
עם יציאתו נכנס השיר אל המקום ה-7 במצעד מדיה פורסט, וה-6 במצעד הסינגלים הבריטי.
"Earthquake" - יצא לאור ב-16 בנובמבר 2009, כסינגל השלישי מתוך האלבום.
עם יציאתו נכנס השיר אל המקום ה-84 במצעד הסינגלים הבריטי.
Handmade Songs by Tori Kelly (בעברית: שירים בעבודת יד מאת טורי קלי) הוא המיני-אלבום הראשון של הזמרת-יוצרת האמריקאית טורי קלי.
המיני-אלבום יצא לאור ב-1 במאי 2012 על ידי חברת התקליטים Toraay Records.
המיני-אלבום הגיע למקום התשיעי במצעד ה-Heat של בילבורד.
האנה מונטנה: הסרט הוא הפסקול לסרט בעל אותו השם.
הסרט הוא עיבוד קולנועי לסדרת הטלוויזיה המצליחה של ערוץ דיסני, "האנה מונטנה", ששודרה לראשונה בשנת 2006. בסדרת הטלוויזיה ובסרט, הזמרת האמריקאית מיילי סיירוס מגלמת את מיילי סטיוארט, נערה עם חיים כפולים סודיים ככוכבת הפופ האנה מונטנה.
האלבום יצא לאור ב-23 במרץ 2009 תחת הוצאת וולט דיסני רקורדס.
מבחינת המוזיקלית, הפסקול כולל סגנונות מוזיקה של קאנטרי ופופ.
הפסקול קיבל מועמדות לפרס המוזיקה האמריקאית בשנת 2009 בקטגוריית "הפסקול האהוב", אך הפסיד את הפרס לפסקול הסרט "דמדומים".
הפסקול זכה להצלחה במדינות רבות והגיע לראש המצעדים באוסטריה, קנדה, ניו זילנד וארצות הברית.
במאי 2009 איגוד תעשיית ההקלטות האמריקאי העניק לאלבום את התואר אלבום פלטינה.
רוב השירים בפסקול הוצעו לבמאי הסרט, פיטר צ'לסום, על מנת שיכללו בסרט.
סיירוס כתבה את השיר "Don't Walk Away" מכיוון שהיה אמור להיכלל באלבום האולפן שלה Breakout שיצא לאור בשנת 2008.
"Dream" הוא גרסת גיסוי לשירה של הזמרת דיאנה דגארמו, "Dream, Dream, Dream".
רמיקס של שיר הנושא של הסדרה, "The Best of Both Worlds", היה לרצועת הסיום של הפסקול.
סיירוס מבצעת 12 מתוך שירי האלבום, שבעה מתוכם בתור הדמות האנה מונטנה.
האמנים האמריקאים בילי ריי סיירוס, טיילור סוויפט ורסקל פלאטס והזמר האנגלי סטיב רושטון גם לוקחים חלק בפסקול.
בילי ריי סיירוס מבצעת את השיר "Back to Tennessee", שיר הנושר של אלבום האולפן ה-11 שלו.
להקת הקאנטרי רסקל פלאטס מבצעים גרסאות אקוסטיות של שירים שלהם שהולקטו בעבר לאלבומי אולפן ישנים.
הזמרת טיילור סוויפט מבצעת בפסקול את הבלדה "Crazier", ובעלת קרדיט של כתיבה בשיר "You'll Always Find Your Way Back Home" יחד עם סולן להקת בויז לייק גירלז, מרטין ג'ונסון.
מבחינה מוזיקלית, זה אלבום פופ וקאנטרי.
השירים הקצביים מבוצעים בעיקר על ידי מונטנה והבלדות מצומצמות.
השיר Let's Get Crazy" בעל גרוב ויוצר מקצב מקול הבזקים של מצלמות פפראצי.
שיריה של סיירוס הם בעלי מפעם בינוני.
"Hoedown Throwdown" הוא שיר ריקוד מודרך מסוגת קאנטרי והיפ-הופ.
"The Climb" בעל קולות שירה ברורים ויציבים, ומסווג כבלדת פאוור.
מבחינה לירית, האלבום בוחן מגוון מושגים.
למעט השיר "You'll Always Find Your Way Back Home", שמדבר על להישאר עם רגליים על הקרקע ולהסתמך על משפחה, שיריה של מונטנה מתארים את ה"עולם הזוהר" והפריווילגי של ידוענים.
השירים שסיירוס מבצעת בתפקיד עצמה בעלי אופי יותר אישי ורגשי.
"Butterfly Fly Away" הוא דואט בין אב לבתו שמבוצע על ידי מיילי ובילי ריי סיירוס, המדבר על התבגרות.
"The Climb" – השיר יצא לאור כסינגל המוביל מתוך האלבום בהפצה דיגיטלית ב-21 בפברואר 2009. השיר זכה לתשבחות מצד המבקרים בזכות תוכנו הלירי והווקאליות הבולטת של סיירוס.
בנוסף, סכה השיר להצלחה מסחרית והגיע ל"עשרת הגדולים" במדינות רבות, ביניהן ארצות הברית, אוסטרליה, קנדה ונורווגיה.
"Hoedown Throwdown" – יצא לאור ב-10 במרץ 2009. הגיע לעשיריה הפותחת באירלנד.
השיר "Crazier" הושמע ברדיו דיסני בצפון אמריקה, ונעשה בו על מנת לקדם את צאת הסרט לקראת הפצתו הדיגיטלית.
השיר הגיע למקום ה-17 במצעד הסינגלים של ארצות הברית, למקום ה-64 במצעד המוזיקה האוסטרלי, למקום ה-67 בקנדה הוט 100 ולמקום ה-100 במצעד הסינגלים הבריטי.
"You'll Always Find Your Way Back Home" הגיע למקום ה-76 ב"קנדה הוט 100" ולמקום ה-81 ב"בילבורד הוט 100".
באוקטובר 2008 סיירוס ביצעה את השירים "Let's Get Crazy", "Let's Do This" וגרסת הרמיקס לשיר "The Best of Both Worlds" כשהיא מחופשת לדמותה של מונטנה לכבוד צילומי העונה השלישית של "האנה מונטנה".
בינואר 2009 ביצעה סיירוס לראשונה את השיר "The Climb" בוושינגטון די.
סי., באירוע לכבוד ההשבעה הראשונה של ברק אובמה לנשיאות ארצות הברית.
סיירוס הקדישה את השיר לבנותיו של אובמה, סשה ומאליה.
באפריל של אותה השנה ביצעו מיילי ובילי ריי סיירוס מספר שירים מתוך הפסקול בחנות של חברת אפל בעיר לונדון.
מאוחר יותר הוציאה החברה מיני-אלבום שהוקלט במהלך ההופעה בשם "iTunes Live from London".
בנוסף, ביצעה סיירוס שירים מתוך האלבום, בין היתר, בתוכנית הלילה של ג'יי לנו, ב"אמריקן איידול" וב"בוקר טוב אמריקה".
שירים מתוך הפסקול הושמעו ושודרו לצורך שיווקי ברדיו דיסני וערוץ דיסני.
בדצמבר 2008 השיר "Let's Do This" שודר לראשונה בערוץ דיסני.
השיר הגיע למקום ה-23 במצעד השירים מתחת להוט 100. בינואר 2009 שודר לראשונה השיר "Let's Get Crazy", כשהקליפ המלווה נלקח מהסצנה בה מונטנה מבצעת את השיר בסרט.
השיר הגיע למקום ה-57 בבילבורד הוט 100 ולמקום ה-26 בקנדה הוט 100, והיה לשיר המצליח ביותר של דמותה של האנה מונטנה בקנדה.
השיר "Back to Tennessee" דור רק בערוץ דיסני והגיע למקום ה-47 במצעד שירי הקאנטרי האמריקאי.
ב-21 במרץ 2009 הושמע הפסקול המלא ברדיו דיסני.
בנוסף, ביצעה סיירוס שירים מתוך הפסקול בסיבוב ההופעות הבינלאומי שלה, "Wonder World Tour".
האלבום הופיע לראשונה במקום השני במצעד הבילבורד 200 ב-11 באפריל 2009 לאחר שמכר כ-139,000. ארבעה שבועות לאחר מכן הגיע האלבום לצמרת המצעד, והיה לפסקול הראשון לשנת 2009 שעשה זאת.
בנוסף, הגיע האלבום לראש מצעד אלבומי הקאנטרי האמריקאי למשך תשעה שבועות רצופים.
חודשיים לאחר מכן, הגיע האלבום למעמד פלטינה בארצות הברית, לאחר שמכר מעל למיליון עותקים.
נכון לאפריל 2020 מכר האלבום כ-2,100,000 עותקים בארצות הברית ומעל ל-3 מיליון עותקים ברחבי העולם.
בקנדה, הגיע האלבום למקום הראשון במצעד האלבומים.
בנוסף, הגיע האלבום לראש מצעד האלבומים בניו זילנד, והגיע למעמד פלטינה לאחר שמכר כ-15,000 עותקים.
באוסטרליה הגיע האלבום למקום השישי ולמעמד אלבום פלטינה לאחר שמכר מעל ל-70,000 עותקים.
בספרד הגיע האלבום למקום הראשון במצעד האלבומים וזכה למעמד פלטינה לאחר מכר כ-80,000 עותקים.
באוסטריה הגיע האלבום לראש מצעד האלבומים ולמעמד אלבום זהב לאחר שמכר כ-10,000 עותקים.
שנהפרסקטגוריהתוצאה2009פרס המוזיקה האמריקאיתהפסקול האהוב ביותר
"Hands" (בעברית: "ידיים") הוא שיר צדקה שהוקלט על ידי אמנים שונים כמחווה לקורבנות הירי במועדון הלילה באורלנדו.
השיר יצא לאור ב-6 ביולי 2016, על ידי חברות התקליטים אינטרסקופ רקורדס ו-GLAAD, כסינגל שלא מתוך אלבום.
הוא נכתב על ידי ג'סטין טרנטר, ג'וליה מייקלס ובלאדפופ והופק על ידי בלאדפופ ומארק רונסון.
כל ההכנסות של השיר הוענקו למשפחות שנפגעו במהלך הירי ועזרו לכסות עלויות רפואיות ומאמצי ייעוץ.
השיר נכתב יום לאחר שהירי ההמוני התרחש.
כ-27 אמנים סייעו בהפקת "Hands", שהיה להורדה דיגיטלית ב-6 ביולי 2016. אינטרסקופ רקורדס טיפלה בהפצה של השיר ואפשרה לאמנים להשתמש באולפנים שלה, על מנת לספק לאמנים תנאי נוחת שיאפשרו להם להקליט את השיר.
בנוסף, GLAAD גם עזר ביצירת, הקלטת והפצת הסינגל.
את "Hands" הגה טרנטר יממה לאחר שהירי במועדון הלילה באורלנדו התרחש.
בראיון שנערך עם בילבורד, אמר טרנטר כי "לכל מוזיקאי\ת הוקצה [...] הבית המתאים עבורו".
בסופו של דבר למעלה מ-25 אמנים סייעו בהפקת "Hands", אשר הופץ בפורמט של הורדה דיגיטלית ב-6 ביולי 2016. אינטרסקופ רקורדס טיפלה בכל ענייני הניהול, בסיוע GLAAD.
צאתו של השיר עוררה הד תקשורתי רחב.
להלן חלק מהמגזינים והאתרים שסקרו אותו:
מדינהתאריך יציאהפורמטחברת תקליטיםהערותעולם6 ביולי 2016הזרמת מוזיקה • הורדה דיגיטליתאינטרסקופ • GLAAD
Hannah Montana (בעברית: האנה מונטנה) הוא אלבום הפסקול לעונה הראשונה של סדרת הטלוויזיה האנה מונטנה, שיצא לאור ב-24 באוקטובר 2006 תחת הוצאת וולט דיסני רקורדס.
התוכנית עצמה שודרה לראשונה בערוץ דיסני ב-24 במרץ 2006; לאחר שהפכה להצלחה מסחרית מיידית, הפקת הפסקול שלה החלה בחודש שלאחר מכן.
שמונה משלושה עשר שיריו מבוצעים על ידי השחקנית הראשית של הסדרה מיילי סיירוס, ונזקפים לזכותה של דמותה - האנה מונטנה.
הלהקות דה קליק פייב, אוורלייף, B5 והזמר ג'סי מקרטני מבצעים כל אחד שיר אחד, בעוד שדואט בין סיירוס לאביה בילי ריי סיירוס נכלל כשיר האחרון.
הפסקול יצא לאור במהדורה מיוחדת הכוללת שני דיסקים ב-20 במרץ 2007. הפסקול זכה לקידום במהלך סיבוב ההופעות "The Party's Just Begun Tour" של בנות הצ'יטה בו סיירוס שימשה כמופע חימום, ובסיבוב ההופעות "Best of Both Worlds Tour".
הפסקול הוא בעיקר תקליט פופ רוק בעל השפעות נוספות מסגנונות פופ, פופ פאנק וקאנטרי פופ.
הנושאים הליריים סובבים בעיקר סביב "כוח נשי", רומנטיקה של בני נוער והחיים הכפולים שחייה דמותה של סיירוס בתוכנית.
הפסקול קיבל לרוב ביקורות חיוביות מצד מבקרי המוזיקה, שהעריכו את הפקתו הכללית.
הוא הופיע לראשונה במקום הראשון בבילבורד 200 בארצות הברית עם מכירות של 286,000 עותקים בשבוע הראשון.
בכך הוא הפך לאלבום הראשון של סיירוס שהגיע למקום הראשון במצעד, לפסקול הטלוויזיה הראשון שהגיע לראש במצעד, ולפסקול הרביעי של חברת וולט דיסני שהופיע לראשונה בעשירייה הפותחת של המצעד.
האלבום מאז הגיע למעמד פלטינה משולשת על ידי איגוד תעשיית ההקלטות האמריקאי (RIAA), לאחר שהגיע על לשלושה מיליון עותקים בארצות הברית.
הפסקול הגיע להצלחה מתונה במצעדי פזמונים בינלאומיים, לאחר שהגיע לטופ עשרים במדינות אוסטריה, קנדה, נורווגיה וספרד.
שיר הנושא של הסדרה "The Best of Both Worlds" יצא לאור כסינגל הראשי של הפסקול ב-28 במרץ 2006 בשווקים הדיגיטליים ובהמשך כסינגל בפורמט תקליטור.
הוא הגיע למקום ה-92 במצעד בילבורד הוט 100. "Who Said" יצא כסינגל השני מהאלבום בפלטפורמות דיגיטליות והגיע למקום ה-83 בארצות הברית.
"Rockin Around the Christmas Tree", ממהדורת החג של האלבום, יצא כסינגל השלישי ב-16 באוקטובר 2007 בפורמט הורדה דיגיטלית.
"The Other Side of Me" יצא לאור כסינגל הרביעי והאחרון מהאלבום באייטונס והגיע למקום 84 בארצות הברית ב-10 בפברואר 2009.
במהלך הפקת העונה הראשונה של האנה מונטנה, סיירוס אמרה כי כרגע הם מתמקדים בשיפור הסדרה ככל האפשר, אולם הקלטת פסקול עבורה הייתה תוכנית סבירה לעתיד.
הסדרה עצמה שודרה לראשונה בערוץ דיסני ב-24 במרץ 2006, והפכה להצלחה מסחרית מיידית; עם 5.4 מיליון צופים, פרק הפיילוט היה לפרק הנצפה ביותר של הערוץ באותה התקופה.
בחודש שלאחר מכן דווח כי פסקול נלווה ואלבום הבכורה של סיירוס החלו שניהם בהפקה, כשהראשון היה אמור לצאת במהלך סתיו 2006. תוכניות אלה היו צפויות לנצל את מאמצי הקידום שנעשו בעבר עבור הילרי דאף, שעברה בהצלחה מהדמות הראשית של סדרת הטלוויזיה ליזי מקגוויר לקריירה בתעשיית המוזיקה בתחילת שנות האלפיים.
בסדרה מגלמת סיירוס את הדמות מיילי סטיוארט, נערה שחיה חיים כפולים סודיים בתור כוכבת הפופ האנה מונטנה.
היא הצהירה כי , וטענה כי השירים סיפקו למפיקי הסדרה את ההזדמנות .
לשם השוואה, סיירוס תיארה שירים מאוחרים יותר שהופיעו בסדרה כ"מדברים יותר למעריצים".
האלבום משלב אלמנטים של טין פופ, פופ רוק ופופ קאנטרי.
סיירוס מבצעת שמונה מתוך שלוש עשרה השירים באלבום, אשר עומדים לזכותה של האנה מונטנה.
שיריה "The Best of Both Worlds" ו"This Is the Life" מתארים את החיים הכפולים שמקיימת דמותו של סיירוס, ואילו "If We Were a Movie" ו"I Got Nerve" בהתאמה מתייחסים לתשוקה רומנטית ול"כוח נשי".
השיר "Pop Princess" מאת להקת דה קליק פייב תואר באתר AllMusic כ; אותה הביקורת אפיינה את השיר "Find Yourself in You" מאת להקת אוורלייף כ.
מאוחר יותר יצא לאור הפסקול במהדורה מחודשת של שני דיסקים, שכללה את השיר "Nobody's Perfect", שהופיע מאוחר יותר בפסקול הבא Hannah Montana 2: Meet Miley Cyrus.
שיר הנושא של הסדרה "The Best of Both Worlds " יצא לאור כסינגל היחיד של האנה מונטנה ב-28 במרץ 2006; הוא הגיע למקום 92 בבילבורד הוט 100 בארצות הברית.
למרות שלא הפיק סינגלים רשמיים נוספים, כמה שירים מהפסקול נכנסו למצעדים בארצות הברית.
אחריו הגיע "I Got Nerve" שהגיע למקום 67. "Pumpin' Up the Party", "Who Said" ו-"The Other Side of Me" בהתאמה הגיעו למקומות ה-81, 83 וה-84, בעוד "Just Like You" הגיע למקום 99. לאחר הוצאת המהדורה המחודשת, "Nobody's Perfect" הגיע למקום ה-27 בבילבורד הוט 100.
ההופעות החיות הראשונות של סיירוס היו במהלך סיבוב ההופעות של בנות הצ'יטה בשנים 2006 ו-2007. היא הופיעה בתפקיד האנה מונטנה, ושימשה כמופע חימום "מתחלף" במקום הזמרות ונסה הדג'נס, ג'ורדן פרויט והלהקות אברלייף וטי-סקוואד.
סיבוב ההופעות הוכיח את עצמו כמוצלח מבחינה מסחרית, לאחר שהגיע לרווח של 54 מיליון דולר, ואילו העיבוד הקולנועי שלו בשנת 2008 האנה מונטנה ומיילי סיירוס: מופע הטוב שבשני העולמות הרוויח 63 מיליון דולר.
האחרון יצא לאור כסט CD/DVD בלעדי בהצפת חברת וולמארט, ששמו Best of Both Worlds Concert, בחודש מרץ 2008.
הפסקול קיבל ביקורות חיוביות בדרך כלל מצד מבקרי המוזיקה, שהעריכו את הפקתו הכוללת.
באתר AllMusic, הת'ר פארס נהנתה מההגשה של סיירוס של , והוסיפה כי הפרויקט הכללי היה .
ג'ניפר אקסמן מ-Common Sense Media שיתפה ביקורת דומה, והעריכה את ה שלו וכתבה על השיר "I Learned from You" שהוא שיר בולט בשל המילים המעוררות השראה שלו ("למדתי ממך שאני לא מתפוררת/ למדתי ממך שכוח הוא משהו שאתה בוחר/.../ אין שאלה שזה לקח שלמדתי ממך").
MSN מיוזיק העניק לאלבום 3.5 מתוך 5 כוכבים, והגדיר אותו כ"אלבום חיוני".
עם זאת, כריס וילמן כתב ביקורת פחות אוהדת, והעיר כי סיירוס נראתה , והרגיש כי הרעיון לנהל חיים כפולים הוא
במהלך שבוע ה-25 באוקטובר, תחזיות המכירה הראשוניות זיהו את הפסקול, The Black Parade של להקת My Chemical Romance, ו-Once Again מאת ג'ון לג'נד כתקליטים הסבירים ביותר שיגיעו למקום הראשון בבילבורד 200. ב-1 בנובמבר הופיע הפסקול לראשונה במקום הראשון עם מכירות של 286,000 עותקים בשבוע הראשון לצאתו.
בכך, התקליט הפך לפסקול הטלוויזיה הראשון שהופיע בראש המצעד ולפסקול הרביעי של חברת וולט דיסני שהופיע לראשונה בעשירייה הפותחת במצעד.
הוא נותר במקום הראשון בשבוע שלאחר מכן עם מכירות של 203,000 עותקים.
יתר על כן, הפסקול הפך לראשון מבין חמישה אלבומיה של סיירוס שהגיעו למקום הראשון בארצות הברית, אחריו הגיעו Hannah Montana 2: Meet Miley Cyrus, Breakout ו-Bangerz.
בסופו של דבר הוא הגיע לתואר פלטינה משולשת על ידי איגוד תעשיית ההקלטות האמריקאי (RIAA).
נכון לינואר 2014, הפסקול מכר 3,736,000 עותקים בארצות הברית, והפך לפסקול הטלוויזיה השני הנמכר ביותר אחרי High School Musical עם 4,878,000 עותקים שנמכרו.
בינלאומית, הפסקול זכה להצלחה מתונה במצעדי פזמונים לאומיים.
הוא הגיע למקום 10 במצעד האלבומים הקנדיים, והגיע למעמד זהב על ידי איגוד תעשיית ההקלטות הקנדי.
הוא הגיע למקום 23 במצעד האלבומים המקסיקני, שם הגיע מאוחר למעמד אלבום זהב.
באירופה, הפסקול הגיע למקום 14 במצעד הספרדי.
בנוסף, הוא קיבל תואר של אלבום זהב בבריטניה.
נכון לשנת 2014, הפסקול מכר 3.74 מיליון מיליון עותקים בארצות הברית.
מדינהתוארעותקיםמקורארגנטינה (CAPIF)פלטינה40,000ארצות הברית (RIAA) פלטינה x33,000,000ברזיל (Pro-Música Brasil)זהב30,000בריטניה (BPI)100,000מקסיקו (AMPROFON)50,000קנדה (Music Canada)50,000
מדינהתאריךגרסהפורמטחברת לקיטיםמקור ארצות הברית 24 באוקטובר 2006רגילהתקליטור והורדה דיגיטליתוולט דיסני הממלכה המאוחדת 20 בנובמבר 2006 ארצות הברית 20 במרץ 2007 מהדורה מיוחדת CD
Hannah Montana 3 הוא אלבום הפסקול לעונה השלישית של סדרת הטלוויזיה האנה מונטנה.
שלוש עשרה מתוך ארבעה עשר שירי האלבום מבוצעות על ידי השחקנית הראשית של הסדרה מיילי סיירוס, ועומדים לזכות דמותה של האנה מונטנה.
אחד משחקני הסדרה, מיטשל מוסו, מבצע שיר אחד בעוד דייוויד ארצ'ולטה וקורבין בלו מופיעים כאמנים משתתפים.
ביחס לפסקולים קודמים מהזיכיון, הפסקול הזה הוא בעיקר אלבום פופ רוק, שכולל השפעות נוספות מסגנונות טין פופ וקאנטרי פופ.
האלבום הופיע לראשונה במקום ה-2 בבילבורד 200, ומכר כ-137,000 עותקים.
"Supergirl" יצא לאור כסינגל היחיד מהאלבום ב-28 באוגוסט 2009.
Hannah Montana Forever (בעברית: האנה מונטנה לנצח) הוא אלבום הפסקול של העונה הרביעית והאחרונה של סדרת הטלוויזיה האנה מונטנה, שיצא לאור ב-15 באוקטובר 2010 על ידי וולט דיסני רקורדס.
כל אחד עשר השירים באלבום מבוצעים על ידי השחקנית הראשית של הסדרה, מיילי סיירוס, ועומדים לזכותה של דמותה, האנה מונטנה.
הזמרים בילי ריי סיירוס, Iyaz ושריל קרואו מופיעים כאמנים משתתפים באלבום.
הפסקול הוא אלבום פופ, הכולל השפעות נוספות מסגנונות טין פופ, פופ רוק, פאוור פופ, דאנס-פופ וקאנטרי פופ.
"Hanging On" הוא שיר של הזמר-יוצר האמריקאי Active Child מאלבום האולפן הראשון שלו, You Are All I See.
הוא נכתב על ידי פטריק ג'יימס גרוסי ואריאל רכטשייד, והופק על ידי אריאל רכטשייד.
הקליפ של השיר, בבימויו של ת.ס.
פפיפר ורוברט מקהו, פורסם לראשונה ב-19 בינואר 2012. הזמרת האנגלית אלי גולדינג העלתה גרסת "Cover" לשיר בשנת 2012, בעוד שלהקת הרוק האלטרנטיבית האוסטרלית Something for Kate כללה גרסת כיסוי אקוסטי לשיר כבונוס במהדורה המיוחדת של שני הדיסקים של אלבומם Leave Your Soul to Science מ-2012.
בשנת 2012, "Hanging On" יצא בגרסת כיסוי על ידי הזמרת והכותבת האנגלית אלי גולדינג באלבום האולפן השני שלה, Halcyon.
גרסה אלטרנטיבית בהשתתפות הראפר האנגלי טייני טמפה יצאה לאור להורדה בחינם ב-10 ביולי 2012 דרך עמוד ה־SoundCloud של גולדינג, המשמש כסינגל פרסומי לאלבום.
את הקליפ הנלווה ביים בן ניוברי ויצא ב-13 ביולי 2012.
גרסת הכיסוי של גולדינג הוצגה בפרק "The Revengers" בסדרה אחת שיודעת, פרק "Til Death Do Us Part" בסדרה ניקיטה, וכפסקול בסרט גוף מארח.
בפברואר 2013, נעשה שימוש ברמיקס של השיר שהוכן על ידי "Living Phantoms" בטריילר של המשחק God of war: Ascension לפלייסטיישן 3. הרמיקס של השיר שהוכן על ידי "I See MONSTAS" נכלל ברשימת ההשמעה של הסרט מפוצלים משנת 2014 בנוסף לגרסה המקורית שמופיעה בסרט.
Hanna-Barbera Superstars 10 (בתרגום לעברית: האנה-ברברה 10 כוכבי על) היא סדרת סרטים טלוויזיוניים אמריקאים הכוללת עשרה סרטים מונפשים באורך מלא, אשר הופקו על ידי האנה-ברברה ושודרו בין השנים 1987–1988 כחלק מרצועת השידור "The Funtastic World of Hanna-Barbera".
כל הסרטים מבוססים על מדיות ודמויות מפורסמות של החברה, ביניהן יוגי דב, משפחת קדמוני, משפחת סילוני, סקובי דו, האקלברי האונד וחתול בצמרת.
בישראל הופצו בשנת 1990 על גבי קלטות וידאו ביתיות חלק מהסרטים בדיבוב עברי, אשר בוים על ידי ניקו בר והופק על ידי שרון מלמד.
"Hammer to Fall" הוא סינגל של להקת הרוק הבריטית קווין.
השיר, שנכתב על ידי גיטריסט הלהקה בריאן מיי, נכלל באלבום The Works משנת 1984. זהו הסינגל הרביעי והאחרון באלבום.
השיר הגיע למקום השלישי בדרום אפריקה, מקום 13 במצעד הסינגלים בבריטניה, מקום 24 בפולין ולמקום ה-55 באוסטרליה.
הקליפ של השיר צולם בבריסל במהלך The Works Tour.
"Hammer to Fall" היה השיר השלישי שהלהקה ביצעה בהופעה שלה בלייב אייד בשנת 1985.
Hands Up (בקוריאנית: 무릎을 탁 치고; בעברית: ידיים למעלה) הוא שיר של להקת הבנות הדרום קוריאנית צ'רי בולט.
השיר פורסם דיגיטלית ב-11 בפברואר 2020, על ידי FNC אנטרטיינמנט.
זהו הסינגל הראשון שלא השתתפו בו חברות הלהקה לשעבר קוקורו, מירה ולינלין, לאחר שעזבו את הלהקה ב-13 בדצמבר 2019, והסינגל השלישי שלהן בסך הכל.
ב-28 בינואר נחשף כי הלהקה תפרסם ב-11 בפברואר את הסינגל הדיגיטלי הראשון שלה, "Hands Up", בסימן החזרה הראשונה של הלהקה לאחר עזיבתן של מירה, קוקורו ולינלין בדצמבר 2019. ב-4 בפברואר וב-5 בפברואר פורסמו תמונות קונספט של כל אחת מחברות הלהקה.
הטיזר לקליפ פורסם ב-10 בפברואר, ויום לאחר מכן, ב-11 בפברואר, פורסם הקליפ המלא במקביל ליציאת הסינגל.
"Hands Up" הוא שיר טראפ אנרגטי ודאנס, המסמפל את הלחן ליצירה "Für Elise" מאת לודוויג ואן בטהובן, הנמשכת לאורך כל השיר.
ג'ימין, חברה בחברת התקליטים ומנהיגת AOA לשעבר, לקחה חלק בכתיבת השיר.
ב-11 בפברואר, ערכה הלהקה הופעה חיה ב-YES24 לייב הול שבגוונגג'ין-גו, סיאול, בה ביצעה את הסינגל.
הלהקה החלה לקדם את "Hands up" ב-13 בפברואר.
הן ביצעו לראשונה את השיר ב-M Countdown של Mnet, ולאחר מכן הופיעו ב-"Music Bank" של KBS, ב-"Show!
"Hands Up" דורג לראשונה במקום ה-11 במצעד שירי העולם הדיגיטליים של בילבורד, והיה לכניסה השנייה והגבוהה ביותר של הלהקה במצעד זה.
בנוסף, הגיע השיר למקום ה-99 בקיי-פופ הוט 100, והיה לשיר הראשון של הלהקה שנכנס למצעד זה.
אזור תאריך פורמט חברת תקליטים עולם 11 בפברואר 2020 הורדה דיגיטלית • הזרמת מוזיקה FNC אנטרטיינמנט • Kakao M קוריאה הדרומית
"Handmade Heaven" (בעברית: "גן עדן בעבודת יד") הוא שיר שהוקלט ונכתב על ידי הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear.
השיר הופק על ידי ג'ואל ליטל והיה לסינגל הסולו הראשון של מרינה לאחר ששינתה את שם הבמה שלה ב-2018. השיר יצא להורדה דיגיטלית וסטרימינג כסינגל המוביל של האלבום ב-8 בפברואר 2019, על ידי אטלנטיק רקורדס.
במרץ 2019 פורסמו שתי גרסאות רמיקס לשיר, בהפקת הדי ג'יי האירי קריסטל קליר.
מילות השיר נכתבו בהשראת שינויי האקלים והטבע.
מרינה בחרה ברצועה להיות הסינגל המוביל כיוון שהרגישה שהסאונד שלו מיוחד ושונה משאר האלבום.
מבחינה מוזיקלית, "Handmade Heaven" היא בלדת סינת'פופ, פופ ואלקטרו שהושוותה למוזיקה של לנה דל ריי, לורד ומדונה.
מספר מבקרים תיארו את השיר כשינוי מוזיקלי מהפרויקטים הקודמים שלה.
השיר זכה לביקורות חיוביות בדרך כלל ממבקרי המוזיקה.
השיר תואר כרומנטי, פואטי וחולמני.
מבחינה מסחרית, השיר לא נכנס למצעד הסינגלים הרשמי בבריטניה, אך הגיע למקום ה-52 במצעד ההורדות.
השיר אף נכנס למצעד הסקוטי, וכן למצעדים הדיגיטליים הרשמיים בצרפת, יוון וניו זילנד.
הופקו שני קליפים נלווים ל-"Handmade Heaven", ושניהם יצאו בפברואר 2019. הראשון בוים על ידי הבמאית האנגלית סופי מולר וצולם באסטוניה.
בקליפ, חוקרת מרינה יער גדול במהלך החורף.
"Handmade Heaven" נכלל ברשימת הרצועות של סיבוב ההופעות הרביעי שלה, Love + Fear Tour, ושימש כפתיח המופע.
במאי 2020 יצא לאור קליפ לייב שצולם במהלך מגפת הקורונה, ובו מבצעת מרינה את השיר בפסנתר.
לקראת תחילת 2019, הוכרז רשמית "Handmade Heaven".
הוא שימש כסינגל המוביל לאלבום האולפן הרביעי שלה, והוא סינגל הסולו הראשון שלה מאז "Blue", הסינגל החמישי והאחרון מאלבומה השלישי, Froot, ב-2015.
ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה".
רשימת הרצועות נחשפה באותו יום, ו-"Handmade Heaven" נכלל בה כרצועה הפותחת של האלבום.
Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו.
השיר מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.
מרינה אף חשפה כי היא ביקשה חופש יצירתיות בכתיבת השיר מחברת התקליטים.
היא נימקה את הבקשה והסבירה שלא תמיד הייתה לה שליטה יצירתית בפרויקטים הקודמים שלה, ולא רצתה שזה יחזור על עצמו ב-Love + Fear.
השיר נכתב על ידי מרינה, והופק על ידי המוזיקאי הניו זילנדי ג'ואל ליטל.
מרינה הקליטה את השיר באולפן ההקלטות של ג'ואל ליטל בלוס אנג'לס.
את המיקסינג לשיר עשה דן גרץ' מרגווראט ב-Solar Management Limited שבלונדון, ואת המאסטרינג עשה דייב קוץ' במאסטרינג פאלאס שבניו יורק.
ב-8 בפברואר 2019 יצא "Handmade Heaven" להורדה דיגיטלית וסטרימינג במדינות שונות, על ידי אטלנטיק רקורדס.
השיר שימש כסינגל המוביל מתוך Love + Fear, והיה לסינגל הסולו הראשון שלה מאז 2015. גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס וורנר מיוזיק גרופ.
אטלנטיק אף הפיצה את ה-CD ברחבי פינלנד.
ב-8 במרץ 2019, שתי גרסאות רמיקס שהופק על ידי התקליטן האירי קריסטל קליר יצאו להורדה דיגיטלית ולשירותי הסטרימינג.
אורך הרמיקס המקורי הוא 6 דקות ו-57 שניות, והוא בלעדי לשירות הזרמת המדיה אפל מיוזיק.
בספוטיפיי בארצות הברית, עלתה גרסה מקוצרת של הרמיקס, שנמשכה 4 דקות ו-10 שניות.
הגרסה הארוכה יותר עלתה לחשבון היוטיוב של מרינה ב-11 במרץ 2019. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.
מבחינה מוזיקלית, "Handmade Heaven" היא בלדת סינת'פופ, פופ ואלקטרו.
לפני יציאתו של "Handmade Heaven" בפברואר 2019, חשפה מרינה בטוויטר שהשיר יעניק מעט עד שום אינדיקציה לכיצד יישמעו שאר השירים ב-Love + Fear.
בריטני ספנוס מהרולינג סטון ציינה את "הקול הייחודי" של מרינה, הנשמע בשיר, ואף ראתה בשיר שינוי מוזיקלי מ"הבאבלגאם פופ והחוצפה" שאפיינו את שלושת אלבומיה הראשונים.
קתרין גילספי ממגזין Paper השוותה את השיר למוזיקה של לנה דל ריי ומדונה, ובפרט אלבום האולפן השביעי של האחרונה, Ray of Light.
פרנב טראון מ-Consequence of Sound השווה את השיר לסגנונה של הזמרת-יוצרת הניו זילנדית לורד.
לפי אתר Musicnotes, "Handmade Heaven" מוגדר בסימן הזמן "common", והוא בעל קצב מתון של 107 פעימות לדקה.
ספנוס תיארה את הקצב כמיד-טמפו, וכמשוחרר מ"עודף הפופ והחוצפה של שלושת האלבומים הראשונים שלה".
באותה הצורה, כריס קלי מהוושינגטון פוסט תיאר את הרצועה כ-"שיר סינת'פופ איטי ומרגש".
השיר נכתב במפתח איי מינור, כאשר המנעד הקולי של מרינה נע בין התווים F3 ו-C5. לאורך בתי השיר, טווח הקול שלה מתקדם לפי סדר האקורדים .
מבחינה מילית, השיר עוסק בהערצתה של מרינה את הטבע.
בניגוד לשירים אחרים שלה, "Handmade Heaven" פשוט יותר ואינו עוסק באישית בדיונית או בעולם שיצרה.
בראיון לאפל מיוזיק, במהלך שבוע ההוצאה של Love + Fear, חשפה מרנה כי שינויי האקלים שימשו מקור השראה עיקרי לרצועה: "אני חושבת שאנשים פתאום הופכים מודעים יותר לעולם הטבעי, שזה די מוזר ואינטנסיבי.
הייתה לי תחושת געגוע, או חרטה על כך שהטבע אינו חלק גדול יותר בחיי".
במהלך הפזמון, היא שרה לצד כמה שכבות של קולות שלה עצמה, ויוצרת אפקט של מקהלה; "In this handmade heaven, I come alive / Blue birds forever, colour the sky" ("בגן העדן בעבודת יד הזה, אני מתעוררת לחיים / ציפורים כחולות לנצח, צובעות את השמיים".
"Handmade Heaven" זכה לביקורות חיוביות ממבקרי המוזיקה, כאשר רבים מהם כתבו כי הוא חזרה ראויה למרינה מההפסקה המוזיקלית.
מייק ואס מ-Idolator תיאר את השיר כמרינה "הפואטית והשלווה" וכ-"יפה עד כאב".
גאב גינסברג מבילבורד שיבח את הסינגל ואת שירתה של דיאמנדיס, אותה תיאר כ-"חזרה לגוון האופרה שלה".
קרולין ברנוקה, כתבת במגזין Complex, כללה את השיר בטור "המוזיקה החדשה הטובה ביותר השבוע".
היא כתבה כי מרינה "נשמעת אלוהית כפי ששם הסינגל שלה מרמז" וכינתה את השיר "חלומי ורומנטי".
רובין מאריי מ-Clash התייחס לשיר כ"סינגל חדש ובולט".
קייט ניקולסון, מהגרדיאן התרשמה מהשיר ותהתה האם יצליח מסחרית: "'האם אנשים אחרים אי פעם ירצו להיכנס אליו' עדיין פתוח לוויכוח, אבל תפיסת העולם החריפה שלו היא נדירה בתעשיית הפופ וראויה להישמע".
בן ניסן ממגזין אטווד כתב ביקורת מעורבת על השיר, וכינה אותו אחד הרגעים ה"חזקים" ביותר באלבום.
עם זאת, הוא הטיל ספק בכנותה של מרינה בנוגע למילות השיר.
את הקליפ המקורי של "Handmade Heaven" ביימה הבמאית האנגלית סופי מולר, שמאוחר יותר ביימה גם את הקליפ ל-"Orange Trees", הסינגל השלישי מתוך Love + Fear.
הקליפ הופק על ידי סופי ברוקס, וג'ולייט לארת', וצולם באסטוניה, בינואר 2019. בהכרזה הרשמית על הקליפ נחשף כי יוצג לראשונה בשעה 17:00 (GMT), ב-8 בפברואר 2019, ולאחר מכן יעלה לערוץ היוטיוב של מרינה.
הקליפ נפתח כשמרינה הולכת בשביל מכוסה שלג באמצע יער, והיא לבושה בז'קט אדום וגדול.
בהמשך, מביטה מרינה מול גוף מים ושרה את השיר בנוף יער אפלולי.
לצד יציאת הקליפ ביוטיוב, הוא הפך זמין להורדה דרך אפל מיוזיק ב-8 בפברואר 2019. ביילי קאלפי מ-Nylon ניתחה את המסר של הקליפ, וחזתה כי בלי קשר למקום שבו נמצאת מרינה, היא מסוגלת לשגשג ו-"למצוא נחמה בגן העדן הדמיוני שלה".
הקליפ זכה לביקורות חיוביות מהמבקרים, כאשר ואס כינה אותו "מדהים".
מוריי גם כן אהבה את הקליפ, והדגיש את הכיוון הבולט של מולר, המציג את מרינה "שברירית, אנושית, ויצירתית בצורה נחרצת".
חברת ההפקה האסטונית Nafta פרסמה מונטאז' מאחורי הקלעים של קטעים שנשארו מצילומי הווידאו, באופן בלעדי באתר שלהם.
בנוסף לווידאו קליפ הרשמי, פורסם קליפ ורטיקלי נפרד ל-"Handmade Heaven", ובו מרינה שרה את השיר כשהקרנות של פרחים מועברות על פניה.
הקליפ לערוץ היוטיוב שלה ב-19 בפברואר 2019.
"Handmade Heaven" נכלל ברשימת הרצועות לסיבוב ההופעות "Love + Fear Tour" של מרינה בשנת 2019, ונבחר כשיר הפתיחה של ההופעות.
במהלך השיר, רקדו לצידה מספר רקדנים.
רומן גוכמן מ-Riff, שסקר את ההופעה של מרינה בסן פרנסיסקו, הרגיש כי עדיף שהיו מוזיקאים על הבמה, שכן הוא חש שקבוצת רקדני הרקע שלה לא הייתה עקבית.
אימאן חלאלי מ-LA Excites, שצפתה בהופעה בלוס אנג'לס, שיבחה את הביצוע החי של "Handmade Heaven", וציינה כיצד מרינה מרגישה בנוח עם הקהל, מה שעזר לחשוף את "אישיותה המרתקת והקסומה".
לציון יום כדור הארץ בשנת 2020, מרינה הקליטה בעצמה ביצוע לייב של "Handmade Heaven" ופרסמה אותו בחשבונות המדיה החברתית השונים שלה.
חודש לאחר מכן, ב-13 במאי, היא העלתה את הביצוע לערוץ היוטיוב שלה.
הקרדיטים שלהלן לקוחים מהערות האלבום של Love + Fear.
ג'ואל ליטל – הפקה, הנדסה, קלידים, סינת'ים, כלי הקשה, תכנות תופים
דן גרץ'-מרגורט – מיקסינג, תכנות נוסף
הקרדיטים להלן לקוחים מחשבון היוטיוב של מרינה ומ-Nafta.
אבגני ביסטרוב – צלם קולנוע
ג'ולייט לארת' – מפיק בפועל
האנה מיי – ראש הפקה, EP
סיסל-מריה מאגי – עוזרת הפקה
קן רול – מנהל מיקום
קריז'אן דניאל אסקו – עוזר מנהל מיקום
"Hand in Glove" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי הסמית'ס.
השיר יצא, על ידי חברת התקליטים העצמאית ראף טרייד, ב-13 במאי 1983. השיר הגיע, בשיאו, למקום השלישי במצעד האינדי הבריטי, ולמקום ה-124 במצעד הסינגלים הבריטי.
גרסת רמיקס לשיר הופיעה באלבום הבכורה של הלהקה, The Smiths.
ב-9 באפריל 1984, יצאה גרסת כיסוי שהוקלטה על ידי הזמרת הבריטית, סנדי שו, בהשתתפות ג'וני מאר, אנדי רורק ומייק ג'ויס כמוזיקאי רקע.
גרסת הכיסוי הגיעה, בשיאה, למקום ה-13 במצעד הסינגלים האירי, למקום ה-27 במצעד הסינגלים הבריטי, ולמקום הראשון במצעד האינדי הבריטי.
גרסת הכיסוי של סנדי שו
על אף שמוריסי וג'וני מאר היו כחלק מלהקת הסמית'ס, למוריסי ומאר היו שאיפות להיות מוכרים ככותבי שירים, על ידי הוצאת גרסאות כיסוי לשירים שלהם על ידי אחרים, בין היתר הזמרת הבריטית, סנדי שו.
בקיץ 1983, מאר ומוריסי החלו לבקש משו להוציא גרסת כיסוי לשיר שלהם "I Don't Owe You Anything".
הזוג שלח לשו מכתבים שונים יחד עם הדגמות של שירים.
בתחילה, שו הייתה סקפטית, לאחר שהתייאשה מתשומת הלב התקשורתית השלילית שליוותה את השיר "Reel Around the Fountain" של הסמית'ס, וכאשר קיבלה עותק של "Hand in Glove" בדואר, על פי הדיווחים, היא אמרה לבעלה כי: "הוא התחיל לשלוח לי תמונות של גברים עירומים עם הישבן שלהם!".
שו זכתה בסופו של דבר בהתערבותו של ג'ף טראוויס ובשבחי מוריסי לה בעיתונות.
בינואר 1984, הודיעה NME ששו והסמית'ס יוציאו הקלטה משותפת של "I Don't Owe You Anything" כסינגל בראף טרייד.
בפברואר, שו והסמית'ס נסעו לאולפני מטריקס בלונדון, שם הקליטה שו שלושה שירים של הסמית'ס עם מאר, ג'ויס ורורק.
הגרסה של "Hand in Glove" שהוקלטה במטריקס הייתה שונה קצת מבחינה הלירית, והיא בוצעה במפתח די מינור, בעוד שהריף של תחילת השיר היה על סולם מז'ור.
בסופו של דבר, שו בחרה בהקלטה של "Hand in Glove" כאיי-סייד של הסינגל, והציבה את "I Don't Owe You Anything" כבי-סייד.
העטיפה כוללת תמונה של ריטה טאשינגהם מהסרט קורטוב של דבש.
גרסת הכיסוי, שיצאה ב-9 באפריל 1984, הגיעה, בשיאה, למקום ה-13 באירלנד, למקום ה-27 במצעד הסינגלים הבריטי, ולמקום הראשון במצעד האינדי הבריטי.
השיר הופיע בגרסת הדלוקס של אלבום האולפן השביעי של סנדי שו, Hello Angel .
Hana הוא אלבום האולפן השישי של הזמרת-יוצרת האנגליה סופי אליס-בקסטור.
האלבום יצא לאור ב-2 ביוני 2023, על ידי חברת התקליטים קוקינג ויניל.
"Hangar 18" (בעברית: "האנגר 18") הוא שיר של להקת הת'ראש מטאל האמריקאית מגאדת' מתוך אלבום האולפן שלהם Rust in Peace משנת 1990. השיר נכתב בהשראת בניין מיתולוגי הממוקם לכאורה בבסיס חיל האוויר רייט-פטרסון ליד דייטון, אוהיו, שם אוחסנו לכאורה חללית חייזרית או גופות.
השיר הגיע למקום ה-25 במצעד הסינגלים האירי, ולמקום ה-26 במצעד הסינגלים הבריטי.
עטיפת האלבום Rust in Peace, שבו מופיע השיר, מציגה את הקמע של הלהקה, ויק ראטלהד, ומספר מנהיגי עולם צופים בחייזר בתא קריוגני, התייחסות ברורה לשיר.
עטיפת האלבום ועטיפת הסינגל עוצבו על ידי אותו אמן, אד רפקה.
"Hangar 18" (שנקרא במקור "N2RHQ") היה אחד מקומץ שירים של מגאדת' שנכתבו עבור להקתו הראשונה של דייב מאסטיין, Panic.
מאפיין ייחודי של השיר הוא שהבס משתמש בכוונון שונה משתי הגיטרות המובילות, כאשר הבס נמצא בכיוון דרופ די בעוד שהגיטרות נמצאות בכוונון סטנדרטי.
הפתיח הוא גרסה מהירה של הארפג'ו ברה מינורי שמאסטיין כתב לשיר האינסטרומנטלי של מטאליקה "The Call of Ktulu", שהיה השיר האחרון של מטאליקה שעבורו ניתן לו קרדיט כתיבה.
הוא מספר את הסיפור הבדיוני של צורות החיים שאמורות להיות כלולות בהאנגר 18 חוזרות לחיים והורגות את אלה בתוך הבניין לפני שנמלטו.
הקליפ של "Hangar 18" מבוסס על הקונספט הלירי של השיר.
הוא מתאר עינויים של חייזרים, ובסופו של דבר, מראה את כל חברי הלהקה בתאים קפואים.
הסרטון צולם בתחנת הייצור Scattergood.
הקליפ צולם באחד מבנייני ייצור החשמל העיקריים והוא בוים והופק על ידי מפקח האפקטים החזותיים זוכה פרס אמי בפריים טיים, פול סטיבן בויינגטון, חלק מההופעות והאפקטים החזותיים של הקליפ נוצרו והופקו בסטודיו האפקטים החזותיים של בויינגטון בקלבר סיטי, קליפורניה.
במקרה, הלהקה צילמה את הקליפ לשיר "Crush 'Em" באותו אתר תשע שנים מאוחר יותר.
גרסה ערוכה של "Hangar 18" משודרת בדרך כלל בערוץ MTV2, שאורך השיר קוצץ באופן דרסטי.
במהלך הפתיח לקליפ נשמע ברקע השיר "Dawn Patrol" מתוך האלבום Rust in Peace.
דייב מאסטיין - גיטרה, שירה
"Hand of Doom" הוא שיר של להקת ההבי מטאל הבריטית בלאק סבאת', שהופיע במקור באלבומם השני Paranoid, שיצא בשנת 1970.
השיר נוצר לאחר שהלהקה צפתה במספר הולך וגדל של חיילים אמריקאים שהגיעו לאנגליה ממלחמת וייטנאם בסוף שנות ה-60 עם התמכרות חמורה לסמים.
השיר מצייר תמונה לא מחמיאה של שימוש בסמים קשים לצורך טיפול עצמי.
המילים נכתבו על ידי גיזר באטלר בעוד שליצירת המוזיקה תרמו כל חברי הלהקה.
מליסה אוף דר מאור, הידועה בעבודתה עם הול והסמאשינג פאמפקינס, הייתה מנהיגת להקת קאברים של בלאק סבאת' שנקראה על שם שיר זה.
השיר שימש בסצנה בפרק הארבעה עשר של העונה הראשונה של אלמנטרי, ששודר במקור ב-3 בפברואר 2013.
"Hands on Me" הוא סינגל של הזמר האמריקאי ג'ייסון דירולו בשיתוף פעולה עם הזמרת-יוצרת האמריקאית מייגן טריינור.
השיר יצא ב-13 באוקטובר 2023 בהוצאת חברת התקליטים אטלנטיק רקורדס.
השיר נכתב על ידי בן אי.
קינג, אלוף לוילב, ג'ייסון דירולו, JBACH, ג'רי ליבר, פינק לסיפ, מייגן טריינור, מייק סטרולר, סולי ושון צ'ארלס, והופק על ידי אלוף לוילב ופינק סליפ.
נכון למרץ 2025, השיר הושמע למעלה מ-7 מיליון פעמים ביוטיוב, ולמעלה מ-29 מיליון פעמים בספוטיפיי.
Hanaco Ventures היא קרן הון סיכון ישראלית, המנהלת הון של למעלה מ-2 מיליארד דולר.
ההון גויס ב-6 קרנות ממשקיעים פרטיים ומוסדיים בישראל, ארצות הברית, אירופה ואסיה.
במהלך השנים הקרן השקיעה במעל ל-60 חברות טכנולוגיה בשלבים שונים.
Hanaco Ventures הוקמה בשנת 2017 ביוזמת אלון ותפארת ליפשיץ, אשר נתנה לה את שמה, לזכר חנה כהן, שורדת שואה וסבתו של ליפשיץ שגידלה אותו בילדותו.
אלון ליפשיץ הוא השותף המייסד של הקרן, אליו הצטרפו ליאור פרושאור ופשה רומנובסקי כשותפים.
בשנת 2024 פשה רומנובסקי עזב את הקרן.
ל-Hanaco שני מסלולי השקעה עיקריים:
Early Stage – שלוש קרנות המשקיעות בחברות טכנולוגיה בשלבים מוקדמים, בעיקר בישראל ובארצות הברית.
Growth / Late Stage – שלוש קרנות המתמקדות בהשקעות בחברות בוגרות עם הכנסות וצמיחה מוכחת, לקראת אקזיט או הנפקה.
הקרן משקיעה בעיקר בחברות סטרטאפ ישראליות או ביזמים ישראליים, בשלבים מוקדמים ובשלבי צמיחה.
אשר פורצות דרך בתחומי סייבר, פינטק, בינה מלאכותית, בריאות דיגיטלית וכדומה.
הקרן ידועה גם בהשקעות ייחודיות בחברות אימפקט דוגמת SpotItEarly המאפשרת גילוי מוקדם לסרטן באמצעות כלבים ובינה מלאכותית, ובחברת RedefineMeat המפיקה חלבון אלטרנטיבי ועוד.
בשנת 2021 דורגה הקרן במקום החמישי במספר ההשקעות בקרב קרנות הון סיכון ישראליות המנהלות מעל 250 מיליון דולר.
ב-2023 הקרן ניהלה 2 מיליארד דולר.
לפי דירוג duns100 הנקו היא קרן ההון סיכון השמינית בגודלה בישראל.
ב-2024 דורגה הקרן כאחת הפעילות בישראל.
ביוני 2025 פורסם שהנקו צפויה להפסיק את גיוסי ההון החדשים ולא תגייס קרנות המשך.
משרדי החברה שוכנים בהרצליה ובניו יורק.
Happy Nation הוא אלבום הבכורה של להקת אייס אוף בייס, שיצא לאור במהדורתו הראשונה ב-1992 באירופה.
האלבום יצא בישראל בתחילת 1993 בחברת התקליטים פונוקול.
לאור הצלחה מפתיעה בשוק מכירות האלבומים האירופי הוחלט להוציא את האלבום לאור גם בארצות הברית, בנובמבר 1993. מהדורה מחודשת של האלבום יצאה לאור תחת הכותרת Happy Nation - US Version.
האלבום היה רשום בספר השיאים של גינס לשנת 1995 כאלבום הבכורה הנמכר ביותר בכל הזמנים, כשהוא החזיק אז בשיא מכירות של 19 מיליון עותקים.
Happy Sad (עצב שמח) הוא האלבום השלישי של הזמר-כותב טים באקלי אשר יצא ב-1969. זהו האלבום הראשון בו כל השירים נכתבו על ידי באקלי בלבד.
לי אנדרווד – גיטרה, מקלדת
קרטר קולינס – תופי קונגה
דייוויד פרידמן – הקשה, מרימבה, ויברפון
"Happiness Is a Warm Gun" (בעברית: "אושר הוא רובה חם") הוא שיר של הביטלס שהופיע באלבום The Beatles (הידוע גם כאלבום הלבן).
בעיקרו השיר הוא יצירה של ג'ון לנון אך בקרדיט נכתב כרגיל "לנון-מקרטני".
השם המקורי של השיר, Happiness Is a Warm Gun in Your Hand, ניתן בהשראת כותרת של מגזין נשק.
היו שטענו ששם השיר רומז להזרקת הרואין אך לנון הכחיש זאת.
למרות קוצרו של השיר הוא מחולק ל-5 חלקים בעלי סגנון שונה.
בהזדמנות אחת לנון אף טען כי חמשת חלקי השיר מהווים תמצות של ההיסטוריה של הרוק.
שילוב זה שימש השראה ללהקת רדיוהד בשירם "Paranoid Android".
המילים בשיר "I need a fix cause I'm going down" מהוות הבסיס לטענה כי השיר עוסק בהתמכרות להרואין (ואכן ישנן טענות כי לנון עצמו היה מכור להרואין בתקופה זו כמו שנרמז בשירו "Cold Turkey").
אחד המאפיינים המוזיקליים יוצאי הדופן בשיר הוא התדירות בה המשקל מתחלף בו.
בחלק הקצר בו לנון מדבר השיר אף מתחלף למשקל 6/4.
השיר בוצע על ידי אמנים נוספים רבים, ביניהם טורי איימוס, פיש, U2 והברידרז.
+מצעדי כל הזמניםארגוןשםמיקוםכאן 88מצעד שירי הביטלס של כאן 8829
Happy hour (מבוטא: הֶפִּי אַוּאֶר; אנגלית: "שעה שמחה") הוא פרק זמן ביממה שבו מסעדות ובארים מסוימים מעניקים הנחות על משקאות, לרוב אלכוהוליים.
הרעיון הוא מתן הנחות בשעות החלשות יותר של בית העסק.
לרוב, מתקיים ה-"Happy hour" בשעות אחר הצהריים המאוחרות במהלך ימות השבוע.
מקור המונח הוא בחיל הים האמריקאי בשנות ה-20 של המאה ה-20, שם הייתה משמעות המונח הופעה על גבי הספינה.
שורשי הרעיון של שתייה לפני ארוחת הערב מגיע מעידן איסור שתיית האלכוהול בארצות הברית, שם היו אירועי ה-"Happy hour" אירועים מחתרתיים אשר התרחשו לפני הסעידה במסעדות (שבהן הייתה השתייה אסורה).
המונח נכנס לשימוש בעגה האזרחית בשנות ה-60 והפך למסורת עבור פועלים רבים, בזמן בין סיום עבודתם לחזרה לביתם לארוחת הערב.
כיום מקובל ה-"Happy hour" במסעדות ובבארים במקומות רבים בעולם המערבי, ובפרט בארצות הברית, באירופה וביפן.
סוגי הנחות ומבצעים נפוצים ב-Happy hour
1+1 - ברכישת משקה אחד, קבלת משקה זהה נוסף
אחוז הנחה מסוים על כל תפריט האלכוהול
מוצר מסוים הנמכר במחיר קבוע ומופחת, לדוגמה: "כל הבירות ב-15 ש"ח"
משקה מסוים הנמכר במחיר מופחת
"אפרטיבו" – מושג שמקורו בצפון איטליה: מוצע מזנון אוכל חופשי ברכישת משקה
מדד האושר העולמי של הקרן החדשה לכלכלה (NEF) הוא מדד לרווחתם של בני האדם והשפעותיהם על הסביבה.
המדד פותח כקריאת תיגר על מדדים מוכרים אחרים להשוואת מדינות כמו מדד התמ"ג, או מדד הפיתוח האנושי.
קריאת התיגר באה לידי ביטוי בשתי סוגיות: האחת היא ביטוי הגישה על פיה התמ"ג אינו מתאים למדידת רווחה, שכן מטרתם העליונה של מרבית בני האדם היא למעשה בריאות ואושר ולא עושר.
השנייה היא הטענה שרעיון הפיתוח בר-הקיימא דורש מדידה של העלויות הסביבתיות הנגרמות מרדיפת האדם אחר מטרותיו.
המדד הוצג לראשונה ביולי 2006.
מדד האושר העולמי מבוסס על עקרונות תועלתניים כלליים - רצונם של מרבית בני האדם הוא לחיות חיים מלאים וארוכים וכי המדינה שמצליחה לספק זאת עבורם, תוך הימנעות מפגיעה בין-דורית, או פגיעה ביכולתן של מדינות שכנות לעשות כן, היא המדינה הטובה ביותר עבורם.
בפועל המדד מיישם את קריאתו של ארגון השימור העולמי למציאת שיטת מדידה של תוצר רווחת בני האדם (לא בהכרח טובין חומרי) בעבור יחידה של ניצול או "נטל" המושת על הטבע.
רווחתו של בן אדם נמדדת על ידי תוחלת שנותיו המאושרות.
השתת נטל על הטבע או ניצולו הם קירוב לטביעת הרגל האקולוגית עבור ראש, ומוערכים בכמות המשאבים הטבעיים הדרושים לשמירת סגנון החיים במדינה נתונה.
מדינה בעלת יחס גדול של טביעת רגל אקולוגית עבור ראש, היא מדינה שמנצלת יותר מהנתח ההוגן שלה בעוגת המשאבים העולמית, הן במניעתה אותם משאבים ממדינות אחרות והן ביצירת נזק בלתי הפיך שישפיע על הדורות לבוא.
מכאן, שמדד האושר העולמי, אינו מדד שבוחן מי המאושרת במדינות.
ניתן למצוא בו מדינות שנסקרות לרוב כבעלות רמות שביעות רצון גבוהות של אזרחיהן, בתחתית המדד (ארצות הברית למשל) כמו גם בראשיתו (קולומביה למשל).
תיאורו ההולם של המדד יהיה מדידת היעילות הסביבתית לתמיכה ברווחת האדם במדינה נתונה.
מדינה עשויה להופיע בחלק העליון של המדד כתוצאה של מגוון שילובים - למשל, שילוב של השפעה סביבתית בינונית עם רווחה גבוהה (קוסטה ריקה); השפעה סביבתית נמוכה ורווחה בינונית (וייטנאם); השפעה סביבתית נמוכה ורווחה גבוהה (ישראל).
הערך שניתן לכל מדינה במדד הוא פונקציה של ממוצע שביעות הרצון הסובייקטיבית במדינה, תוחלות החיים והלידה בה וטביעת הרגל האקולוגית לראש במדינה.
הפונקציה השלמה מעט מורכבת יותר, אך זוהי בקירוב הכפלת שביעות הרצון בתוחלת החיים וחילוק בטביעת הרגל האקולוגית.
מרבית המידע על שביעות הרצון נלקח מה-World Values Survey, וממאגרי מידע נוספים, וחלקו מושג באמצעים סטטיסטים כמו רגרסיה.
בשנת 2006, שנת ייסוד המדד, נסקרו אליו 178 מדינות, ב-2009 מספר המדינות ירד ל-143, ואילו בשנת 2012 מספר המדינות הנסקרות עמד על 151. בראש המדד מ-2019 שנסקרו אליו 152 מדינות, ניצבה קוסטה ריקה, כשעוקבות אחריה וייטנאם, קולומביה, שווייץ ואקוודור.
בתחתית הרשימה מהסוף נמצאו קטר, מונגוליה, הרפובליקה המרכז-אפריקאית, לסוטו, זימבבואה, סיירה לאון ואפגניסטן.
ישראל דורגה במקום ה-49 ברשימה, כאשר תוחלת החיים וחיי הרווחה קיבלו דירוג גבוה במדד לעומת טביעת הרגל האקולוגית שקיבלה דירוג נמוך.
חלק ניכר מהביקורת כנגד המדד היא תוצאה של הבנתו השגויה כמודד אושר, בעוד שלמעשה הוא מודד יעילות אקולוגית בתמיכה ברווחת בני האדם.
ביקורות אחרות עסקו בסוגיות להלן:
המדד מתעלם מהעדרן או הימצאותן של זכויות אדם, זכויות עובדים וחופש פוליטי.
מאגר ה-World Values Survey מכסה רק מקצת מאומות העולם וסדרות הנתונים בו נסקרות אחת לחמש שנים בלבד.
הדבר יוצר צורך בהשלמת הרווחים באמצעות הערכות של רגרסיות ומאגרים נוספים.
חשדנות כללית כלפי מדדים סובייקטיבים של רווחה.
היות הקונספט של טביעת רגל אקולוגית שנוי במחלוקת.
חרף ביקורות אלו המדד זכה להתייחסות בקרב חוגים פוליטיים.
טביעת הרגל האקולוגית זכתה לתמיכה מצד הקרן העולמית לשימור חיות הבר (WWF) ונעשה בה שימוש בידי ממשלים מקומיים ולאומים כאחד.
בשנת 2007 צוטטה אף המפלגה השמרנית הבריטית כאומרת שיש להשתמש במדד כתחליף למדד התל"ג.
Happy Birthday (מילולית: "יום הולדת שמח") הוא סינגל מאת סטיבי וונדר, שראה אור ב-1981 בחברת מוטאון והיה חלק מהקמפיין למען הכרה ביום הולדתו של המנהיג האפרו-אמריקאי מרטין לותר קינג כחג לאומי בארצות הברית.
השיר לא נכנס למצעד בילבורד הוט 100 בארצות הברית, אך הגיע למקום השני במצעד הסינגלים הבריטי באוגוסט 1981. השיר נכלל גם באלבום Hotter Than July.
סמוך ליציאת השיר, ארגן וונדר מסיבת עיתונאים גדולה במסגרת הקמפיין תחת הכותרת "Rally for Peace".
שישה מיליון חתימות נאספו על עצומה למען חקיקת חוק מתאים.
ב-2 בנובמבר 1983 חתם רונלד רייגן על החוק שהכיר ביום חג זה, והוא נחוג לראשונה ב-20 בינואר 1986. במרכז חגיגות יום מרטין לותר קינג הראשון עמד מופע מוזיקלי בו היה וונדר האמן המרכזי.
במסגרת טקס הנעילה של אולימפיאדת אטלנטה (1996) הופיע וונדר עם השיר, לציון 100 שנה למפעל המשחקים האולימפיים בעת המודרנית.
Harbour of Tears הוא אלבום קונספט של להקת קאמל.
האלבום מספר על משפחה אירית שנאלצת להיפרד מהקרובים הצעירים כדי להגר לארצות הברית לעתיד טוב יותר.
האלבום יצא ב-1996. זהו האלבום השנים-עשר שלהם.
הגיטריסט וסולן הלהקה אנדרו לאטימר, למד על סבתו שהיגרה גם מאירלנד לארצות הברית בכך שראתה משפחות בוכות בכך שנפרדות מצעיריהן מכאן שם האלבום, "נמל של דמעות".
"Happy" (בתרגום חופשי: שמח) הוא שיר של הזמר והמפיק האמריקאי פארל ויליאמס, מתוך פסקול הסרט "גנוב על המיניונים".
השיר יצא גם כסינגל הראשי מאלבומו השני של ויליאמס, G I R L.
השיר דורג בראש מצעדי הפזמונים של מספר מדינות ברחבי העולם והיה מועמד בטקס פרסי אוסקר ה-86 בקטגוריית השיר המקורי הטוב ביותר בפסקול לסרט.
"Happy" נכתב, הופק ומבוצע על ידי ויליאמס, עם קולות רקע של רעה דומט, טרוון הנדרסון, אשלי לי, שמיקה הייטאוור, ג'סמין מוריי וטרנס רול.
השיר יצא ב-21 בנובמבר 2013, ושלושה ימים לאחר מכן יצא גם הווידאו קליפ לשיר, שאורכו 24 שעות.
בקליפ משתתפים מספר ידוענים בהם מג'יק ג'ונסון, סטיב קארל, ג'ימי קימל, ג'יימי פוקס, סטיב מרטין, ג'אנל מונה, טיילר, דה קריאייטור, ארל סווטשירט ומירנדה קוסגרוב.
השיר יצא לאור מחדש ב-16 בדצמבר 2013, על ידי קולומביה רקורדס.
הוא דורג במקום הראשון במצעד הבילבורד הוט 100 בארצות הברית ובראש המצעדים של אוסטרליה, צרפת, גרמניה, אירלנד, ניו זילנד, הולנד ובריטניה.
בנוסף, הגיע למקום השני באוסטריה, איטליה וספרד.
Happy mapping היא שיטה למדידת תאחיזה בין רצפי דנ"א שהוצעה בשנת 1989 על ידי החוקרים Paul H.
Cook, ומאפשרת להעריך את הסינטניה בין גנים וליצירת מפה גנטית.
כמו במיפוי גנטי על בסיס רקומבינציה, גם שיטה זו מבוססת על שכיחות ההיפרדות בין גנים, אולם במקרה זה ההיפרדות מקורה בחיתוך יזום של הדנ"א על ידי הקרנה או אמצעים מכניים.
לאחר החיתוך הדנ"א מרוצף, ובהנחה שהדנ"א נחתך באופן אקראי אז ככל שהגנים קרובים יותר זה לזה על הכרומוזום כך גדול יותר הסיכוי שהם יישארו יחד לאחר החיתוך.
בהשוואה למיפוי על בסיס רקומבינציה, לשיטה זו מספר יתרונות - היא אינה דורשת פולימורפיזם גנטי או את קיומה של רבייה וכן סביר להניח שחיתוך יזום הוא אקראי יותר מאשר רקומבינציה אשר ידוע שאינה מתרחשת באופן אקראי לכל אורך הגנום אלא מרוכזת באתרים ספציפיים.
Happy Little Pill (בעברית: גלולה קטנה ושמחה) הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-25 ביולי 2014, כסינגל הראשון מתוך המיני-אלבום השלישי שלו, TRXYE, על ידי חברת התקליטים EMI אוסטרליה.
השיר הגיע למקום ה-92 במצעד הבילבורד הוט 100, והעשירי במצעד השירים האוסטרלי.
השיר נכתב על ידי טרוי סיון, ברנדון רוג'רס וטאט טונג, והופק על ידי טונג, אלכס ג'יי אל הייוו וסלאמס.
השיר יצא כסינגל הבכורה של סיון, והוא מעין שיר בסגנון האלקטרופופ.
בנוסף לכך, יצא השיר כסינגל היחידי מתוך המיני-אלבום, TRXYE.
מגזין טיים סקרו את השיר בחיוב ואף ערכו עליו ביקורת מקיפה.
הווידאו קליפ המלא שיצא עבור השיר בוים על ידי ג'רמי קורן, והועלה לערוץ ה-Vevo של טרוי סיון ב-12 באוגוסט 2014. הקליפ מציג בתוכו ברובו קטעים שצולמו על גבי מסך כחול, וקטעים שצולמו בבית מסוים.
נכון לספטמבר 2018, מונה הצפיות של הקליפ עומד על כ-41 מיליון צפיות.
מדינהתאריך יציאהפורמטחברת תקליטיםאוסטרליה25 ביולי 2014הורדה דיגיטליתEMI אוסטרליה
"Happier" (בעברית: "שמח יותר") הוא שיר שבוצע על ידי הזמר-יוצר הבריטי אד שירן.
לאחר פרסום האלבום הגיע השיר למקום השישי במצעד הסינגלים הבריטי.
השיר פורסם באיטליה ב-27 באפריל 2018 כסינגל החמישי מתוך האלבום.
הקליפ הרשמי ל-Happier פורסם בערוץ הרשמי של אד שירן של ביוטיוב ב-27 באפריל 2018. הקליפ בוים על ידי אמיל נאוה, בו הופיעה בשנית הבובה של שירן מהווידאו קליפ של הסינגל Sing.